Четкарски занает

Четкарски занает  — традиционален занает за изработка на разни видови на четки. Четкар е занаетчија што прави четки.

 Развој на четкарскиот занает 
Првите четки за сликање од каменото доба имале рачки кои биле направени  од животински коски, како оние што биле пронајдени во пештерата Алтамира.За време на неговите ископувања во Троја, Хајнрих Шлиман нашол глинени тела со дупки прободени за да се сместат влакна. Овие рани четки се слични на денешните четки, освен што се користеле различни материјали. Се вели дека Кинезите користеле четки за лична хигиена и четки за заби уште во 2000 година п.н.е. Мајсторите на четки од средниот век произведувале голем број на груби четки, фини четки за лична нега, метли и според денешното пронаоѓања и истражувања, големи четки за различни намени.

Четкарскиот занает како посебен занает е документирани околу 1400 година.  Првиот еснаф на производители на четки бил основан во Нирнберг во 1550 година , а во 1552 година, прописите на производителот на четки регулирале како некој може да стане мајстор четкар. Кристоф Вајгел Постариот во книгата ги опишува следниве видови четки во неговиот регистар од 1698 година: четка за облека или облека, четка за триење, четка за глава, четка за чевли, четка за гребење, четка за под.

Од 1956 година, метлите и четките во сите замисливи форми и големини се произведуваат од широк спектар на материјали во работилниците за слепи во Здружението за слепи и лица со оштетен вид Долна Саксонија. 

Кон крајот на 19 век веќе постоеле првите машини за тампонирање за „дупнати четки“. 

Во некои села како дел од нивното дополнително занимање, луѓето биле ангажирани во изработка на четки. Четки се правени за време на Втората светска војна, и подоцна,

до 1960година. Изработените четки ги продавале во селски задруги, и на пазарите. Во изработката на четките учествувало некогаш и целото семејство, дури и децата. 

Со доаѓањето на четките со пластични влакна, побарувачката за четки и количината на растителни влакна била намалена, а по 1960 година било целосно намалено

и производството запрело односно четкарскиот занает изумрел.
мини|Сликарски четки

 Материјали за изработка на  четки 
Четкарскиот занает претставувал макотрпна и трпелива работа. Не било воопшто лесно да се пронајдат прво животински влакна кои потоа требало да се исчистат, потоа да се сортираат по големина. Поголемиот дел од времето се мајсторот четкар го троши на пронаоѓање материјали и правење рачки и нацрти. 

Свинските влакна се користат како материјал за полнење, кои производителот на четки сам ги подготвува, а понекогаш и ги продава. 

Влакната  од опашката на коњот најчесто се користи за четки. Различни комбинации се прават и од влакна од дива свиња и јазовец.  Рачките некогаш биле правени од орев. Четките за  женска коса биле изработувани од влакна од дива свиња, за машка брада, мека четка за бричење од јазовец, рачно изработени од природен материјал. Четкарски компании сè уште биле ретки, но се претпоставува дека голем број луѓе кои изработуваат четки сами се одговорни за производите, особено во руралните области.

 Начин на изработка 
Подготвените природни влакна одкако ќе се исчистат убаво се сортираат. Се избира дрвен материјал за видот на четката која ќе се изработува и се бушат дупки. Се чешлаат влакната со  метален чешел за да бидат измазнети убаво и се одвојуваат во подеднакви снопчиња влакна.

Секое снопче со влакна се вовлекува поединечно во конусните дупки со помош на жица и потоа се прицврстуваат. Секое снопче влакна поединечно се вметнува во отворите на конусните дупки. 

Во зависност од видот на четката која се изработува потоа се прицврстува со лепак или восок. Со помош на ножица се обликуваат влакната на четките да бидат рамномерни и да имаат естетски изглед. 

Четкарите произведувале и четки од коноп. Тие уште свежа ја миеле и триеле тревата коноп на камен додека не станела жолта, а потоа ја се сушеле  ставајќи ја во снопови. Во меѓувреме подготвувале табли со  димензии 25 см x 10 см, и ги дупчеле со дупчалка во пет реда, ги вметнувале „сноповите трева“, ја врзувале со жица или со конопно јаже и ја потковувале со постава — букова даска со дебелина од 3 мм.

Дури и денес, висококвалитетните стоки и луксузните дизајни сè уште во мала мера се внесуваат рачно.

 Алатки за изработка на четки 
Во четкарскиот занает се употребувале следниве алатки: ножеви, гребни, ножици, метален чешел, жица, дупчалки за дрво, парчиња дрво и сл.

 Поврзано 

 Четка

 Чешларски занает

 Наводи 

 Надворешни врски 

 Процесот на правење четка 

 Производител на четки и чешли Zagermann
 Четка направена од животински влакна

Категорија:Занаети